CELEX: 32012R1050
Language: lv
Date: 2012-11-08 00:00:00
Title: Komisijas Regula (ES) Nr. 1050/2012 ( 2012. gada 8. novembris ), ar kuru groza Regulu (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas attiecībā uz poliglicīta sīrupu  Dokuments attiecas uz EEZ

9.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 310/45
            
         KOMISIJAS REGULA (ES) Nr. 1050/2012
   (2012. gada 8. novembris),
   ar kuru groza Regulu (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas attiecībā uz poliglicīta sīrupu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 14. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (2), un jo īpaši tās 7. panta 5. punktu,
   tā kā:
   
               (1)
            
            
               Komisijas Regulā (ES) Nr. 231/2012 (3) ir noteiktas Regulas (EK) Nr. 1333/2008 II un III pielikumā uzskaitīto pārtikas piedevu specifikācijas.
            
         
               (2)
            
            
               Eiropas Pārtikas nekaitīguma iestāde (“iestāde”) sniedza atzinumu par poliglicīta sīrupa kā pārtikas piedevas nekaitīgumu, ņemot vērā pieprasījuma iesniedzēja 2009. gada 24. novembrī ierosinātās specifikācijas (4). Pēc tam šī pārtikas piedeva tika atļauta, pamatojoties uz konkrētu lietojumu, un saskaņā ar Komisijas 2012. gada 8. novembra Regulu (ES) Nr. 1049/2012, ar ko groza Eiropas Parlamenta un Padomes Regulas (EK) Nr. 1333/2008 II pielikumu par poliglicīta sīrupa lietošanu vairākās pārtikas kategorijās (5), tai piešķirts numurs E 964. Tāpēc būtu jāpieņem specifikācijas attiecībā uz šo pārtikas piedevu.
            
         
               (3)
            
            
               Jāņem vērā piedevu specifikācijas un analītiskās metodes, ko ierosinājusi Apvienotā FAO/PVO pārtikas piedevu ekspertu komiteja.
            
         
               (4)
            
            
               Tādēļ būtu attiecīgi jāgroza Regula (ES) Nr. 231/2012.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, un Eiropas Parlaments un Padome pret tiem nav iebilduši,
            
         IR PIEŅĒMUSI ŠO REGULU.
   1. pants
   Regulas (ES) Nr. 231/2012 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 8. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 16. lpp.
   
      (2)  OV L 354, 31.12.2008., 1. lpp.
   
      (3)  OV L 83, 22.3.2012., 1. lpp.
   
      (4)  EFSA ekspertu grupa jautājumos, kas saistīti ar pārtikas piedevām un pārtikai pievienotajiem uzturvielu avotiem (ANS). Pēc Eiropas Komisijas pieprasījuma zinātnisks atzinums par poliglicīta sīrupa kā pārtikas piedevas lietošanu. EFSA Journal 2009; 7(12):1413.
   
      (5)  Skatīt šā Oficiālā Vēstneša 41. lpp.
   
      PIELIKUMS
      Regulas (ES) Nr. 231/2012 pielikumā pēc ieraksta par E 962 iekļauj ierakstu par E 964:
      
         “POLIGLICĪTA SĪRUPS E 964
         
         
                     
                        Sinonīmi
                     
                  
                  
                     Hidrogenētas cietes hidrolizāts, hidrogenētas glikozes sīrups un poliglucīts
                  
               
                     
                        Definīcija
                     
                  
                  
                     Maisījums, kas galvenokārt sastāv no maltīta un sorbīta, mazāk no hidrogenēta oligo- un polisaharīdiem, kā arī no maltrotrīta. To ražo, katalītiski hidrogenējot cietes hidrolizāta maisījumu, kas sastāv no glikozes, maltozes un paaugstinātas glikozes polimēriem, līdzīgi katalītiskajai hidrogenācijai, lai ražotu maltīta sīrupu. Iegūtais sīrups ar jonu apmaiņu tiek atsāļots un sabiezināts līdz vēlamajam līmenim.
                  
               
                     
                        Einecs
                     
                  
                  
                      
                  
               
                     Ķīmiskais nosaukums
                  
                  
                     Sorbīts: D-glucīts
                  
               
                     Maltīts: (α)-D-glikopiranozils-1,4-D-glucīts
                  
               
                     Ķīmiskā formula
                  
                  
                     Sorbīts: C6H14O6
                     
                  
               
                     Maltīts: C12H24O11
                     
                  
               
                     Molekulmasa
                  
                  
                     Sorbīts: 182,2
                  
               
                     Maltīts: 344,3
                  
               
                     Pamatviela
                  
                  
                     Bez ūdens satur ne mazāk kā 99 % kopējo hidrogenēto saharīdu, ne mazāk kā 50 % paaugstinātas molekulmasas poliolu, ne vairāk kā 50 % maltīta un bez ūdens ne vairāk kā 20 % sorbīta
                  
               
                     
                        Apraksts
                     
                  
                  
                     Bezkrāsains, bez smaržas, dzidrs un viskozs šķidrums
                  
               
                     
                        Identifikācija
                     
                  
                  
                      
                  
               
                     Šķīdība
                  
                  
                     Ļoti labi šķīst ūdenī un nedaudz šķīst etanolā
                  
               
                     Maltīta pārbaude
                  
                  
                     Iztur pārbaudi
                  
               
                     Sorbīta pārbaude
                  
                  
                     5 g parauga pievieno 7 ml metanola, 1 ml benzaldehīda un 1 ml sālsskābes. Sajauc un maisa ar mehānisko maisītāju līdz kristalizācijas sākumam. Atdala kristālus un izšķīdina 20 ml vāroša ūdens, kam pievienots 1 g nātrija bikarbonāta. Atdala kristālus, skalo 5 ml ūdens un metanola maisījumā (1 pret 2) un ļauj nožūt. Tādā veidā iegūtie monobenzilidīna sorbīta derivāta kristāli kūst no 173 līdz 179 °C.
                  
               
                     
                        Tīrība
                     
                  
                  
                      
                  
               
                     Ūdens saturs
                  
                  
                     Ne vairāk kā 31 % (Karla Fišera metode)
                  
               
                     Hlorīdi
                  
                  
                     Ne vairāk kā 50 mg/kg
                  
               
                     Sulfāti
                  
                  
                     Ne vairāk kā 100 mg/kg
                  
               
                     Reducējošie cukuri
                  
                  
                     Ne vairāk kā 0,3 %
                  
               
                     Niķelis
                  
                  
                     Ne vairāk kā 2 mg/kg
                  
               
                     Svins
                  
                  
                     Ne vairāk kā 1 mg/kg”